
Légtechnika vezérlés KNX rendszerrel

A tudományos diákköri dolgozatunk célja az volt, hogy megtervezzünk egy energiatakarékos és hatékony légtechnikai rendszert.
A KNX rendszert röviden bemutatjuk néhány példa segítségével és ismertetjük a rendszer előnyeit a hagyományos rendszerrel szemben. Ezután az általunk tervezett kaszkád rendszer ismertetése felépítését és működését mutatjuk be.
A rendszerünk szabályozását mi két üzemmódra állítottuk be. Téli- illetve nyári üzemre. Fontos volt a megfelelő hőmérsékletek megválasztása az emberi közérzet miatt. Dolgozatunk tartalmazza a KNX rendszer általunk választott topológiáját és a szükséges elemeket rövid ismertetőjükkel.
További céljaink között szerepel a rendszer megvalósítása és a mérési adatok kiértékelése. Így megerősítve rendszerünk hatékonyságát. 



